Държавен вестник, бр. 8, 2010 г., стр. 17

БРОЙ  8	
Д Ъ Р Ж А В Е Н  В Е С Т Н И К 	
СТР.  17  
9. извършва последваща проверка и оцен­
ка на проектни досиета и отчети по текущи 
и приключили споразумения с Европейската 
комисия.
Чл. 19. Звено „Мониторинг“:
1. наблюдава изпълнението на проектите, 
администрирани от центъра;
2. дава консултации на бенефициентите в 
хода на проверката с цел ненарушаване на 
сключените договори между центъра и бене­
фициентите;
3. систематично събира информация за из­
пълнението на текущите проекти, финансирани 
от центъра;
4. прави оценка за съответствие на плани­
раните дейности;
5. осъществява текущ контрол на устойчи­
востта на резултатите от дейностите на бене­
фициентите по финансираните проекти;
6. идентифицира и докладва потенциални про­
блеми, водещи до неизпълнение или некоректно 
изпълнение на договорите от страна на бене­
фициентите и предлага коригиращи действия;
7. проверява изпълнението на задължителни­
те изисквания към бенефициентите на Програма 
„Учене през целия живот“ и съпътстващите я 
хоризонтални програми и дейности;
8. разработва програма за годишен монито­
ринг на проектите и я изпълнява след утвър­
ждаването є от директора;
9. осъществява документален мониторинг и 
мониторингови визити във връзка с реализи­
рането на отделни проекти;
10. участва в изготвянето на годишен доклад 
за дейността на центъра.
Раздел IV
Организация на работата в центъра
Чл. 20. Организацията на работата на центъ­
ра се осъществява в съответствие с разпоредбите 
на този правилник и вътрешните правила за 
работа на центъра.
Чл. 21. Правата и задълженията на слу­
жителите в центъра, както и изискванията за 
заемане на съответната длъжност се определят 
в длъжностни характеристики. 
Чл. 22. (1) За изключително изпълнение на 
служебните си задължения служителите могат да 
бъдат награждавани с парични или предметни 
награди. Стойността на паричната или предмет­
ната награда не може да надвишава размера 
на основната заплата на съответния служител.
(2) Награждаването на служители от цен­
търа се извършва със заповед на директора 
на центъра. 
(3) Средствата за награди се изплащат от 
бюджета на центъра.
Чл. 23. (1) За изпълнение на определени 
задачи, свързани с дейността на центъра, могат 
да бъдат привличани нещатни сътрудници в 
качеството им на експерти.
(2) Правата и задълженията на лицата по 
ал. 1 се определят в сключения от тях договор 
с директора на центъра.
Чл. 24. (1) Документите, изпратени до цен­
търа от държавни органи, от юридически или 
от физически лица, се завеждат във входящ 
регистър.
(2) При завеждане на документите се из­
вършва проверка за наличието на материали­
те, посочени в тях, и се образува служебна 
преписка.
Чл. 25. Директорът разпределя служебните 
преписки с резолюция до служителите. Резолю­
цията съдържа указание, срок за изпълнение, 
дата и подпис. 
Чл. 26. Изходящите документи се съставят 
в два екземпляра, като оставащият в дело­
водството за съхранение екземпляр съдържа 
инициалите и подписа на служителя, който е 
изготвил документа, и датата на изготвянето. 
Чл. 27. (1) В центъра се води следната за­
дължителна документация: 
1. входящ и изходящ дневник;
2. заповедна книга;
3. отчетни счетоводни документи;
4. инвентарна книга;
5. регистър на договорите;
6. книга за контролната дейност.
(2) Задължителната документация се номе­
рира, прошнурова и подпечатва с печата на 
центъра.
Чл. 28. Работното време на центъра е от 9,00 
до 17,30 ч. с почивка от 30 минути в периода 
от 12,00 до 14,00 ч.
Заключителна разпоредба
Параграф единствен. Този правилник се из­
дава на основание чл. 33а, ал. 2 от Закона за 
народната просвета и отменя Правилника за 
устройството и дейността на Центъра за развитие 
на човешките ресурси (ДВ, бр. 100 от 2006 г.).
Министър: С. Игнатов
Приложение 
към чл. 8, ал. 3
Численост на персонала в организационните 
структури на Центъра за развитие на човешките 
ресурси – 40 щатни бройки
Директор
1
Административен секретар
1
Дирекция „Правно-административни дейности 
и бюджет“
13
Дирекция „Програмни дейности, селекция и 
анализ“
19
Звено „Вътрешен контрол“ 
3
Звено „Мониторинг“
3
556